Esmaspäeval, 21. novembril kell 19 kõlab Klassikaraadio eetris ooper, mis tegi Antonin Dvořáki ooperiheliloojana rahvusvaheliselt kuulsaks. Dvořáki "Näkineiu" (maailmaesiettekanne 1901) peaosas särab vaimustav Asmik Grigorjan, juhatab Semjon Bõtskov.
#000004
Praha Dvořáki festival on ühendanud jõud Tšehhi Filharmoonikute ja orkestri peadirigendi Semjon Bõtškoviga, et ühiselt jätkata festivali sarja "Opera in Concert". Bõtškov on kutsunud peaosadesse rahvusvahelised solistid, keda saab kuulata maailma kuulsaimates ooperi- ja kontserdimajades. Nimiosas on Leedu sopran Asmik Grigorjan, kes laulis Näkineidu ka näiteks aprillikuus Londoni Kuninglikus ooperimajas, enne sõja algust ka Moskvas; debüteeris ta selles rollis aga juba 2016 Peterburi Maria teatris; seda loetakse üheks tema tunnusrolliks. Opera Today kirjutas tema Näkineiu kohta, et see on intensiivne ja inimlik, lakkamatult igatsev.
#000005
Printsi kehastab Ukraina tenor Dmõtro Popov, kes sai rahvusvaheliselt tuntuks 2013. aastal Inglise Kuningliku Ooperi laval Rodolfo rollis Puccini ooperis "Boheem". 2007. aastal võitis tenor maineka Operalia lauljate konkursi. Ka talle pole see rollidebüüt, märtsis kehastas ta Printsi Kölnis ja mais Hamburgi Muusikafestivalil, kahe aasta eest on ta Printsi aaria lausa albumile salvestanud.
#000006
Dvořák hakkas "Näkineidu" kirjutama küpses eas, ajal, kui teda huvitasid eeskätt müütilised ja muinasjutulised teemad. Ooper sai valmis poole aastaga – kolmanda vaatuse lõpetas helilooja 27. novembril aastal 1900.
#000008
Ooperi tšehhikeelne libreto (Jaroslav Kvapil) põhineb Karel Jaromír Erbeni ja Božena Němcová muinasjuttudel. Peaosaline on slaavi mütoloogiast tuntud näkineid, kes armub reetlikku Printsi. Mehe armastuse nimel on nümf valmis muutuma inimeseks, kaotades nii kõnevõime kui oma surematuse.
#000009
Ooperit vahendab toimetaja Anne Aavik.
#000012
Puunümfid tantsivad järve ääres kuuvalguses ja kiusavad vana Vetevaimu. Ainus, kes ei osale, on Näkineid. Ta igatseb saada inimeseks ja omada inimhinge, et äratada armastus tundmatus mehes, kes tuleb jahil olles järve ujuma. Näkineid ignoreerib Vetevaimu hoiatussõnu ja otsib üles nõia. Viimane loitsib, et anda Näkineiule inimhing ja inimkuju, kuid kalli hinnaga: Näkineid peab ohverdama oma hääle ja surematuse. Ja on veel üks tingimus: kui tumm Näkineid ei suuda hoida inimese armastust, saab ta neetud ja peab naasma järve sügavusse ning tema armastatu saab tema needuse ohvriks. Näkineidu see ei heiduta. Kui ta kohtub printsiga, on ta tema ilust lummatud ja armub temasse. Prints viib ta oma lossi.
#000013
Lossis valmistatakse ette pulmapidu, kuid tundub, et Näkineid ei ole kõigi jaoks teretulnud: Köögipoiss ja Jahimees tunnevad, et ta pole tavaline inimene nagu nemad. Pulmakülaliseks on kutsutud ka kaunis välismaa printsess, kelle ilmselge sensuaalsus on otseses vastuolus Näkineiu vaikse haprusega. Printsess ei armasta printsi, kuid tema ambitsioon sunnib teda tema poolehoiu eest võitlema. Oma ilust joovastunud püsimatu prints unustab oma pruudi. Tseremooniaballi ajal heidab prints Näkineiu isekalt kõrvale ja alistub täielikult printsessi võludele. Vetevaim viib Näkineiu tagasi oma järve äärde ja heidab needuse Printsi peale. Hirmunud Prints otsib printsessi juures varjupaika, kuid naine lükkab ta ära.
#000014
Üksinda leinab Näkineid oma saatust järve ääres. Ta otsib Nõia uuesti üles, kuna tahab naasta teiste omasuguste juurde. Nõid võiks selle korraldada, kuid hind on kõrge: Näkineid, kes ikka veel Printsi armastab, saab needuse tühistada vaid temalt elu võttes. Siiski eelistaks ta kannatada armetut saatust seni, kuni prints õnne leiab. Ta ei mõista, et tema ohverdus on asjatu. Prints, keda Vetevaim needis, on haigeks jäänud. Nõia juurde ravijooki otsima tulnud Kokapoisi ja Jahimehe ajab Vetevaim minema. Prints, oma endise mina kummitus, naaseb metsa, kus ta esimest korda Näkineidu silmas. Ta kutsub teda meeleheitlikult ja anub, et ta talle andestaks. Näkineid selgitab, et vaid üks suudluski temalt tähendaks Printsile surma. Prints palub temalt suudlust, et leida rahu. Näkineid täidab Printsi soovi ja mees sureb ta käte vahel. Näkineid palub halastust oma hingele ja kaob vette.
#000015
17.01.2022 19:05Ooperiõhtu: Šostakovitši satiiriline absurdiooper "Nina" – õudus või nali?
#000021
Ooperisõbra aken maailma, võimalus kuulata kuulsate ooperimajade tänaseid etendusi.
#000023
Kontserdisaalis: Rahvusvahelise Chopini konkursi galakontsert MUBAs
#000025
Kontserdisaalis: Floridante mängib pimeduse tunnil muusikasse valguse
#000028
Klikk-klikk! Klassikaraadio koduleheküljelt kuulajate lemmiksaated 2022
#000031
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000032